**Renteparitet**

2. Teorien om den udækkede renteparitet

En virksomhed har 1 mill. kr. som skal placeres. I Danmark kan der fås 5% i rente, mens en placering i Tyrkiet giver 10%. Ved en placering i Danmark vil der efter 1 år være 1.050.000 kr. på kontoen. For at placere beløbet i Tyrkiet skal der veksles om til tyrkiske lira (TRY). Kursen er 400, dvs. 100 TRY koster 400 DKK. Efter et år vil indeståendet i Tyrkiet være vokset til:

¼ \* (1 + 0,1) \* 1.000.000 DKK = 275.000 TRY

Placeringen i TRY kan kun sammenlignes med placeringen i DKK, hvis TRY omregnes til DKK. Hvis kursen er uforandret 400, vil en placering i Tyrkiet give:

275.000 \* 4 = 1.100.000 DKK

Altså en gevinst på 50.000 DKK. Umiddelbart skulle man tro at der vil være en meget stor kapitaltilstrømning til Tyrkiet.

a) Hvilke forhold bør tages i betragtning ved en placering i TRY?

b) Find udviklingen i kursen på TRY. Brug fx www.euroinvestor.dk (vælg valuta). Er der i kursudviklingen belæg for en forsigtig strategi i forhold til TRY?